ગરમી દરમિયાન બાળકમાં ડિહાઈડ્રેશનની સમસ્યા થવી ખૂબ સામાન્ય વાત છે. જો તમે સ્તનપાન કરાવી રહ્યા હોય અને તેની માંગ મુજબ તેને દૂધ પીવડાવી રહ્યા હોય તો તમે તમારા બાળકને યોગ્ય રીતે હાઈડ્રેટ કરી રહ્યા છો. પરંતુ જો તમે બાળકનું દૂધ છોડાવ્યું હોય તો ધ્યાન રાઓ કે ગરમી દરમિયાન તેની ભૂખ ખૂબ ઓછી થઈ જાય છે. તેને બીજા તરલ પદાર્થ જેવા કે રસ, છાસ કે મિલ્કશેક વગેરે પીવડાવો. તેને પીવડાવતા પહેલા ગ્લાસને થોડી મિનીટ માટે ફ્રિજમાં રાખો પરંતુ ધ્યાન રાખો કે તે વધારે ઠંડુ ના થઈ જાય. ખીચડીની જગ્યાએ પેય બાળકને વધારે આરામ આપે છે.